CCE: aprovizionarea cu gaz a Europei rămâne deficitară. Solidaritatea dintre statele membre UE lasă mult de dorit
Curtea de Conturi Europeană (CCE) a indicat într-un nou raport problemele pe care UE credea că le-a depășit: aprovizionarea cu gaz și realizarea unei rețele de distribuție. Deși rezervele la nivel unional au atins cote istorice, se pare că neînțelegerile dintre statele membre precum și infrastructura subdezvoltată ar putea arunca Europa într-o nouă criză energetică.